Små (3-4 millimeter), ovale, oftest blankt svarte stumpbiller, dekkvingene kan ha røde flekker. Kroppen er rundet og temmelig flat. Hodet har forholdsvis kraftige, foroverrettede mandibler, middelsstore fasettøyne og korte, klubbeformede antenner. Dekkvingene er noe forkortede (dekker ikke hele bakkroppen), med få men skarpe punktstriper. Beina er korte og kraftige.